सरपंच पति ने की मजदूर की पिटाई
ग्राम पंचायत सोरिद में शनिवार को सरपंच के घर मनरेगा में काम मांगने पहुंचे 15 मजदूरों में से एक की सरपंच पति भोलेनाथ गंधर्व ने बुरी तरह से पिटाई कर दी। घटना के बाद घायल मजदूर को लेकर पंच सिटी कोतवाली पहुंचे। मुलाहिजा के बाद पुलिस ने आरोपी सरपंच पति पर मामला दर्ज कर लिया है।
महात्मा गांधी राष्ट्रीय रोजगार गारंटी के तहत सोरिद पंचायत में बनियाभर्री रोड पर पैच रिपेयर का काम चल रहा है। चोरभट्ठी के ग्रामीणों को रोजगार न देकर ग्राम सोरिद के ग्रामीणों को प्राथमिकता दी गई है। सरपंच का गांव भी सोरिद है। चोरभट्ठी में तीन पंच हैं, लेकिन सरपंच ने किसी को काम की जानकारी नहीं दी।
शनिवार सुबह चोरभट्ठी के 15-20 ग्रामीण सरपंच के घर मनरेगा में काम मांगने पहुंचे। इस पर सरपंच सुशीला के पति भोलेनाथ ने मजदूरों से मारपीट शुरू कर दी। पिटाई से संजय कुमार पिता छबिराम की आंख में गंभीर चोटें आईं हैं। सिटी कोतवाली पुलिस ने मामले में सरपंच पति भोलेनाथ गंधर्व के खिलाफ मारपीट पर धारा 294, 323 के तहत जुर्म दर्ज किया है।
महासमुंद. सरपंच पति की पिटाई से मजदूर की आंख में चोटें आई।
hin_Deva hin_Deva hin_Deva hin_Deva bho_Deva